LANDLORD A THENANT, CYMRU Enwi, dehongli a chymhwyso 1 1 Enw'r gorchymyn hwn yw Gorchymyn Deddf Cyfunddaliad a Diwygio Cyfraith Lesddaliad 2002 (Cychwyn Rhif 2 ac Arbedion) (Cymru) 2004. 2 Yn y Gorchymyn hwn — ystyr “ Deddf 1967 ” (“ the 1967 Act ”) yw Deddf Diwygio Cyfraith Prydlesi 1967 ; ystyr “ Deddf 1985 ” (“ the 1985 Act ”) yw Deddf Landlord a Thenant 1985 ; ystyr “ Deddf 1987 ” (“ the 1987 Act ”) yw Deddf Landlord a Thenant 1987 ); ystyr “ Deddf 1993 ” (“ the 1993 Act ”) yw Deddf Diwygio Cyfraith Lesddaliad, Tai a Datblygu Trefol 1993 ; ystyr “ Deddf 1996 ” (“ the 1996 Act ”) yw Deddf Tai 1996 ); ystyr “ TPL ” (“ LVT ”) yw tribiwnlys prisio lesddaliadau; mae cyfeiriadau at adrannau ac Atodlenni, oni nodir yn wahanol, yn gyfeiriadau at adrannau o Ddeddf Cyfunddaliad a Diwygio Cyfraith Lesddaliad 2002 ac Atodlenni iddi; ac mae unrhyw gyfeiriad at ddiddymiad yn gyfeiriad at ddiddymiad a wneir gan adran 180 ac Atodlen 14. 3 Mae'r Gorchymyn hwn yn gymwys i Gymru yn unig. Darpariaethau sy'n dod i rym ar 30 Mawrth 2004 2 Daw darpariaethau canlynol i rym ar 30 Mawrth 2004 — a adrannau 71 i 73, 75 i 77, 79, 81 i 83 , 85 i 91, 93 i 103, 105 i 109, 111 i 113, 159, 163, 173, Atodlenni 6 a 7; b adrannau 74, 78, 80, 84, 92, 110, 174 ac Atodlen 12 i'r graddau nad ydynt eisoes mewn grym; ac c yn ddarostyngedig i'r arbedion yn Atodlen 2 i'r Gorchymyn hwn — i adrannau 148, 149, 150, 155, 157 i'r graddau y mae'n ymwneud â pharagraffau 8 i 13 o Atodlen 10, 158, 175, 176 i'r graddau y mae'n ymwneud â pharagraffau 1 i 15 o Atodlen 13, Atodlen 9, paragraffau 8 i 13 o Atodlen 10, Atodlen 11 a pharagraffau 1 i 15 o Atodlen 13; ii is-adrannau (1) i (5) o adran 172 ac eithrio i'r graddau y maent yn ymwneud â chymhwyso i'r Goron adrannau 152 i 154, 164 i 171, paragraffau 1 i 7 o Atodlen 10 a pharagraff 16 o Atodlen 13; iii is-adran (6) o adran 172 ac eithrio i'r graddau y mae'r amnewidiadau a wnaed gan yr is-adran honno'n ymwneud ag adrannau 42A a 42B o Ddeddf 1987 ; iv i'r graddau nad yw eisoes mewn grym, adran 180 i'r graddau y mae'n ymwneud â'r diddymiadau yn Atodlen 14 a nodir yn Atodlen 1 i'r Gorchymyn hwn; ch yn ddarostyngedig i is-baragraffau (i) i (vi), adran 151 i'r graddau nad yw eisoes mewn grym — i mewn perthynas ag unrhyw achos y mae is-baragraff (ii), (iii), (iv) neu (vi) yn gymwys iddo, ni fydd unrhyw effaith i'r diwygiad a wnaed gan adran 151 a bydd Gorchymyn Taliadau Gwasanaeth (Amcangyfrifon ac Ymgynghori) 1988 yn parhau'n gymwys; ii mae'r is-baragraff hwn yn gymwys lle mae'r gwaith sydd yn gymwys wedi dechrau cyn 31 Mawrth 2004; iii mae'r is-baragraff hwn yn gymwys lle mae'r landlord wedi rhoi neu arddangos yr hysbysiad angenrheidiol o dan adran 20 o Deddf 1985, mewn perthynas â gwaith sydd yn gymwys, cyn 31 Mawrth 2004; iv mae'r is-baragraff hwn yn gymwys lle, mewn perthynas â gwaith sydd yn gymwys y mae is-baragraff (v) yn gymwys iddo, mae'r landlord wedi rhoi hysbysiad yng Nghyfnodolyn Swyddogol yr Undeb Ewropeaidd yn unol â Rheoliadau Contractau Gweithfeydd Cyhoeddus 1991 , Rheoliadau Contractau Gwasanaethau Cyhoeddus 1993 neu Reoliadau Contractau Cyflenwi Cyhoeddus 1995 cyn 31 Mawrth 2004; v mae'r is-baragraff hwn yn gymwys i waith sydd yn gymwys a wneir o dan gontract — a y bwriedir ei wneud ar neu ar ôl 31 Mawrth 2004; ac b sydd am gyfnod o ddeuddeg mis neu'n llai; vi mae'r is-baragraff hwn yn gymwys lle, o dan gytundeb a wneir gan neu ar ran landlord neu uwch landlord, cyn 31 Mawrth 2004, mae gwaith sydd yn gymwys yn cael ei wneud ar unrhyw amser yn y cyfnod yn dechrau ar y dyddiad hwnnw ac yn dod i ben ddau fis ar ôl y dyddiad hwnnw. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 ) John Marek Dirprwy Lywydd y Cynulliad Cenedlaethol 9 Mawrth 2004